પેઇન્ટિંગ્સના વિવિધ પ્રકાર છે અને આ ક્ષેત્રમાં આવનારા લોકો માટે અમદાવાદ મોટું હબ બને તેવી શકયતા છે. ખાસ કરીને ગ્લોબલ હેરિટેજમાં સ્થાન પામતી નેચરલ ડાઈના પેન્ટિંગ્સની સ્પર્ધા તેમજ એક્ઝિબિશન યોજાવાનું છે. આ અંગેની માહિતી આપતા અબીરાના રૂબી જાગૃતે સૌંદર્યના ક્ષેત્રે સશ્કિતકરણ પૂરી પાડવા એક અનોખો પ્રયત્ન હાથ ધર્યો છે. ચિત્રકાર રૂબી જાગૃત તેમના અબીર દ્વારા પ્રથમ આર્ટ શો ‘ફર્સ્ટ ટેક-2016' લઈને આવી રહ્યાં છે. નોન કોમર્શિયલ એવા ઉદ્દેશથી રચાયેલા અબીરના શોનું આયોજન 18થી 24 ઓક્ટોબર દરમિયાન હઠિસિંગ વિઝ્યુઅલ આર્ટ સેન્ટર અને કનોરિયા સેન્ટર ઓફ આટર્સ ખાતે કરાશે. જેમાં 100 કૃતિઓને આર્ટ શોમાં સ્થાન અપાશે.